Saya mau tau Ubuntu 8.04 (Hardy Heron) dari Senarai keluaran Ubuntu. Jelaskan dalam bahasa melayu

Ubuntu 8.04 (Hardy Heron) ialah lepasan Ubuntu yang kelapan, dilancarkan pada 24 April 2008. Versi ini merupakan versi kedua yang berlabel LTS (Sokongan Jangka Panjang), dengan sokongan edisi atas meja sehingga April 2011 dan sokongan untuk edisi pelayan sehingga April 2013.

Antara ciri-ciri baru yang diperkenalkan dalam versi 8.04 ialah penyepaduan gelintar atas meja Tracker, pembakar cakera Brasero, pelanggan BitTorrent Transmission, pelanggan VNC Vinagre, suara sistem melalui pelayan PulseAudio, dan pengesahan Active Directory menggunakan Likewise Open. Ubuntu 8.04 juga dilengkapi dengan pengkemaskinian rupa yang lebih mematuhi garis panduan Tango, pembaikan kebolehgunaan dalam Compiz, pengendalian penunjuk tetikus yang lebih baik ketika penjalanan mesin maya VMWare, dan kaedah membuang Ubuntu yang lebih mudah. Versi ini adalah yang pertama dibekalkan dengan Wubi (Windows Ubuntu Installer), iaitu perisian dalam CD hidup yang boleh memasang Ubuntu dalam cakera Windows tanpa memerlukan pemecahan cakera.

Ubuntu 8.10 dilengkapi dengan inti Linux 2.6.24 dan X.Org 7.3. Antara perisian-perisian yang disertakan dalam edisi atas meja ialah GIMP 2.4, GNOME 2.22, Mozilla Firefox 3.0, OpenOffice.org 2.4, dan Pidgin 2.4, manakala dalam edisi pelayan pula ialah MySQL 5.0, PHP 5.2, dan Python 2.5.